 Mchezo huo wa kirafiki utachezwa katika Uwanja wa Amaan Kisiwani Zanzibar, ikiwa ni sehemu ya maandalizi ya kikosi hicho kujiandaa na fainali za Michezo ya Afrika (All Africa Games) zitakazofayika nchini Congo- Brazzavile kuanzia Septemba 4 – 19, 2015.Twiga Stars inaendelea na mazoezi kutwa mara mbili katika viwanja vya Amaan na Fuoni chini ya kocha wake mkuu, Rogasian Kaijage kujiandaa na fainali hizo za michezo ya Afrika, wachezaji wote waliopo kambini wapo katika hali nzuri wakiendelea kujifua na michezo ya Afrika.Twiga imepangwa kundi moja na Nigeria, Ghana na wenyeji Congo Brazaville hivyo inahitaji ya maandalizi ya uhakika ili iweze kushiriki katika ushindani na siyo kuwa msindikizaji.